**СЪОБЩЕНИЕ**

С настоящото, на основание чл.129, ал.5 от ЗУТ, във връзка с чл.61, ал.3 от АПК се съобщава, че със Заповед № 613/06.06.2024г. на Кмета на Община Севлиево, на основание чл. 44, ал. 1, т. 13 от Закона за местното самоуправление и местната администрация (ЗМСМА) и чл. 129, ал. 2 от ЗУТ е одобрен:

**Подробен устройствен план (ПУП) – План за застрояване (ПЗ)** за промяна предназначението на земеделска земя с идентификатор - ПИ 21628.154.120 м.„Камъка“ по кадастралната карта на с. Добромирка, при условията на устройствена зона - **„За Спорт и атракции“ – (Сп),** като имотът получава отреждане за**: „Спортен стрелкови полигон“,** изработен на основание чл 109, ал.1, т.3 от ЗУТ във връзка с чл.17а и чл.40, ал.1, т.3 от ЗОЗЗ със съдържание:

 **ПЛАН ЗА ЗАСТРОЯВАНЕ (ПЗ):**

 ПИ с идентификатор 21628.154.120, по КККР на с. Добромирка, получава отреждане „за Спортен стрелкови полигон“ и за него се установява устройствена зона - **„за Спорт и атракции“ – ( Сп ),** - при следните устройствени показатели:

 - начин на застрояване – свободно;

 - характер на застрояване – ниско, с височина до 10 м;

 - максимална плътност на застрояване – 20%;

 - максимална интензивност на застрояване – 0,3;

 - минимална озеленена площ – 40%.

На основание чл. 215 от ЗУТ, заповедта подлежи на обжалване чрез Кмета на Община Севлиево до Административен съд – Габрово, в четиринадесет дневен срок от връчването /съобщаването/ й.

Преписката се намира в Дирекция „ТСУ“ при Община Севлиево – пл. “Свобода“, ет. II, стая 209 и може да бъде прегледана от заинтересуваните.

Съобщението за издадената заповед е поставено на 06.06.2024г. на таблото за обявления в „Център за административно обслужване“ и е публикувано на Интернет страницата на Община Севлиево.